Държавен вестник, бр. 78, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  78
3. всички получени становища, справка за 
отразяването им, както и справка за съответ­
ствие с европейското право на законопроектите 
и подзаконовите актове;
4. финансова обосновка съгласно приложе­
ние № 1, одобрена от министъра на финан­
сите – за актове, които оказват пряко и/или 
косвено въздействие върху държавния бюджет;
5. съобщение за средствата за масово ос­
ведомяване;
6. мотиви към законопроектите;
7. други документи, когато това се изисква 
или е необходимо във връзка с разглеждането 
и приемането на акта.
(2) В доклада се посочва правното основа­
ние, на което въпросът се внася за решаване 
от Министерския съвет.
(3) В справката за съответствие с европей­
ското право се посочват актовете на Европей­
ския съюз, с които е направена хармонизация 
на регламентираната материя.
(4) Материалите по ал. 1, т. 2, 5 и 6 се 
представят и на електронен носител.
Чл. 36. (1) Материалите за разглеждане от 
Министерския съвет се внасят в администра­
цията на Министерския съвет не по-късно от 
7 дни преди редовното заседание на Минис­
терския съвет.
(2) В случаите, когато не са спазени изисква­
нията на чл. 35, главният секретар на Мини­с­
терския съвет връща материалите на вносителя 
с указания за отстраняване на нередовността.
(3) В случаите, когато не е спазен срокът 
по ал. 1, но материалите отговарят на изис­
кванията на чл. 35, те се включват в дневния 
ред за следващото заседание.
(4) По изключение материали, които не 
отговарят на някои от изискванията на чл. 35 
и на ал. 1, се включват в дневния ред по ре­
шение на министър-председателя след доклад 
на главния секретар.
Чл. 37. Съгласуването и внасянето на мате­
риали за заседание на Министерския съвет, в 
които се съдържа класифицирана информация 
с ниво на класификация за сигурност „строго 
секретно“, „секретно“ или „поверително“, се 
извършват по реда на този раздел при спаз­
ване изискванията на Закона за защита на 
класифицираната информация и на актовете 
по неговото прилагане.
Раздел III
Подготовка на заседанията на Министерския 
съвет
Чл. 38. (1) Министерският съвет провежда 
редовни заседания въз основа на предвари­
телно утвърден от министър-председателя 
дневен ред.
(2) В дневния ред за всяко предстоящо 
заседание се включват внесените в сроковете 
по чл. 36  материали, като те се обособяват 
в две части:
1. част А – проекти на актове, придружени 
от положителни становища, които не изискват 
дискусия;
2. част Б – законопроекти, както и проекти 
на актове, изискващи дискусия.
(3) Проектът на дневния ред се изготвя 
от главния секретар и се утвърждава от ми­
нистър-председателя най-късно 3 дни преди 
заседанието, за което се отнася.
(4) Министър-председателят може да утвър­
ди включването на допълнителен материал в 
дневния ред въз основа на мотивирано искане 
на вносителя относно необходимостта от него­
вото разглеждане на предстоящото заседание.
(5) Вносителите не могат да предлагат 
промени в представените проекти на актовете 
след включването на материала в дневния ред.
(6) Дневният ред за извънредните заседания 
се определя от министър-председателя.
Чл. 39. (1) Дневният ред с материалите по 
него се изпраща на членовете на правителство­
то в еднодневен срок след утвърждаването му, 
съответно след включването на допълнителния 
материал в него. Членовете на Министерския 
съвет могат да представят становище по мате­
риалите най-късно до деня преди заседанието.
(2) Главният секретар разпределя мате­
риалите, включени в дневния ред, между 
дирекциите в администрацията на Министер­
ския съвет, които най-късно до деня преди 
заседанието могат да представят експертни 
становища  по тях.
Чл. 40. Материалите, в които се съдържа 
класифицирана информация с ниво на кла­
сификация за сигурност „строго секретно“, 
„секретно“ или „поверително“, се обособяват 
в отделна част на дневния ред и се изпращат 
само на членовете на Министерския съвет 
при спазване изискванията на Закона за за­
щита на класифицираната информация и на 
актовете по прилагането му.
Раздел IV
Заседания на Министерския съвет
Чл. 41. (1) Министерският съвет провеж­
да заседания всяка седмица в определените 
със заповед на министър-председателя дни 
и часове.
(2) Министър-председателят може да раз­
пореди промяна в графика на редовните 
заседания, както и да свиква извънредни 
заседания, за което членовете на правител­
ството се уведомяват своевременно от главния 
секретар на Министерския съвет.
Чл. 42. (1) Заседанията на Министерския 
съвет се провеждат, ако на тях присъстват 
повече от половината от членовете на пра­
вителството.
(2) По изключение и след съгласуване с 
министър-председателя министрите могат да 
бъдат представени на заседанията на Минис­
терския съвет от свои заместници. Заместник-
министрите не участват при определянето на 
кворума и в гласуването на актовете.